CELEX: 32011D0325(01)
Language: et
Date: 2011-03-23 00:00:00
Title: Euroopa Parlamendi juhatuse otsus, 23. märts 2011 , millega muudetakse Euroopa Parlamendi liikmete põhimääruse rakendusmeetmeid

25.3.2011   
            
            
               ET
            
            
               Euroopa Liidu Teataja
            
            
               C 93/2
            
         EUROOPA PARLAMENDI JUHATUSE OTSUS,
   23. märts 2011,
   millega muudetakse Euroopa Parlamendi liikmete põhimääruse rakendusmeetmeid
   2011/C 93/03
   EUROOPA PARLAMENDI JUHATUS,
   võttes arvesse Euroopa Liidu toimimise lepingut ja eriti selle artikli 223 lõiget 2,
   võttes arvesse Euroopa Parlamendi liikmete põhimäärust (1),
   võttes arvesse Euroopa Parlamendi kodukorra artikleid 8 ja 23,
   ning arvestades järgmist:
   
               (1)
            
            
               Parlamendiliikmele või endisele parlamendiliikmele, kes saab üleminekutoetust või pensionit, hüvitatakse ravikulud, sh ülalpeetavate laste ravikulud kuni nende 21-aastaseks saamiseni või hiljemalt 25-aastaseks saamiseni, kui nad omandavad päevaõppes üld- või kutseharidust. Kui ülalpeetavad lapsed on raske haiguse või invaliidsuse tõttu töövõimetud, oleks kohane maksta seda hüvitist vanuselise piiranguta.
            
         
               (2)
            
            
               Parlamendiliikmed võivad teatavatel tingimustel saada hüvitist kulude eest, mis on kantud täiendavatel reisidel, st ametiülesannete täitmisel valimisriigist väljaspool. Parlamendiliikmetele tuleks võimaldada täiendava reisi kombineerimist kõrvalise mitteametliku tegevusega, ilma et selle tulemusena suureneks hüvitatavad reisi- ja elamiskulud.
            
         
               (3)
            
            
               Kui parlamendiliikmed osalevad ametlikus tegevuses, mis toimub väljaspool liidu territooriumi, saavad parlamendiliikmed nõuetekohaselt põhjendatud erakorralistel juhtudel hüvitist reisi ajal kantud mõistlike elamiskulude eest, välja arvatud parlamendiliikme valimisriigis kantud kulude eest. Kui aga valimisriigis kantud kulud moodustavad ametliku reisi kuludest lahutamatu osa, ei tuleks neid hüvitamisele kuuluvatest reisi ajal kantud mõistlikest elamiskuludest maha arvestada.
            
         
               (4)
            
            
               Euroopa Liidu 2010. aasta paranduseelarvega nr 1 (2) suurendati parlamendiliikmete assisteerimistoetust 1 500 EUR võrra, et võtta arvesse Lissaboni lepingu jõustumisest tulenevalt suurenenud parlamendiliikmete töökoormust. Euroopa Parlamendi liikmete põhimääruse rakendusmeetmeid (3) (edaspidi „rakendusmeetmed”) muudeti vastavalt juhatuse 11. ja 23. novembri 2009. aasta, 14. detsembri 2009. aasta, 19. aprilli 2010. aasta ja 5. juuli 2010. aasta otsustega (4). Samal põhjusel nähti Euroopa Liidu 2011. aasta üldeelarves ette teistkordne 1 500 EUR suurune suurendamine. Euroopa Parlamendi 20. oktoobri 2010. aasta resolutsiooniga (nõukogu seisukoha kohta Euroopa Liidu 2011. aasta üldeelarve projekti kohta – kõik jaod) (5) jäeti see summa siiski reservi. Eelarvekomisjon otsustas 3. märtsil 2011 toimunud koosolekul, et teistkordseks suurendamiseks ettenähtud vahendid tuleb reservist vabastada. Juhatus võttis 7. märtsil 2011 toimunud koosolekul selle otsuse teadmiseks ning kiitis heaks ettepaneku rakendusmeetmetes vastavate muudatuste tegemiseks,
            
         ON VASTU VÕTNUD KÄESOLEVA OTSUSE:
   artikkel 1
   Rakendusmeetmeid muudetakse järgmiselt:
   
               1)
            
            
               artikli 3 lõike 1 punkt a asendatakse järgmisega:
               
                           „a)
                        
                        
                           parlamendiliige või endine parlamendiliige, kes saab põhimääruse artiklis 13 ette nähtud üleminekutoetust või pensionit põhimääruse artiklite 14 ja 15 alusel, kulude osas, mis on tekkinud seoses tema endaga ja
                           
                                       i)
                                    
                                    
                                       tema abikaasa või vabaabielupartneriga, nagu on määratletud artikli 58 lõikes 2, või
                                    
                                 
                                       ii)
                                    
                                    
                                       ülalpeetavate lastega, nagu on määratletud artikli 58 lõikes 3, kuni nende 21-aastaseks saamiseni või hiljemalt 25-aastaseks saamiseni, kui nad omandavad päevaõppes üld- või kutseharidust, või ilma vanuselise piiranguta, kui nad on raske haiguse või invaliidsuse tõttu töövõimetud,
                                    
                                 tingimusel et abikaasal, vabaabielupartneril või ülalpeetavatel lastel ei ole muude õigusnormide või eeskirjade alusel õigust saada sama liiki ja sama suurt hüvitist nagu parlamendiliikmed või endised parlamendiliikmed;”;
                        
                     
         
               2)
            
            
               artikli 14 punkt a asendatakse järgmisega:
               
                           „a)
                        
                        
                           artikli 10 lõike 1 punktis b osutatud juhtudel selle ürituse kutse või kava, millel parlamendiliige osales, või muud dokumendid, mis tõendavad, et reis toimus parlamendiliikme mandaadi täitmise raames, või artikli 22 lõikes 2a osutatud juhul parlamendiliikme deklaratsioon selle kohta, et reis toimus tema mandaadi täitmise raames;”;
                        
                     
         
               3)
            
            
               artiklit 22 muudetakse järgmiselt:
               
                           a)
                        
                        
                           lõige 2b asendatakse järgmisega:
                           „2b.   Euroopa Parlamendi liikme või fraktsiooni kutsel tegevuses osalemiseks tehtud reiside kulude hüvitamise taotlusele lisatakse ka muud dokumendid, mis tõendavad, et reis toimus parlamendiliikme mandaadi täitmise raames.”;
                        
                     
                           b)
                        
                        
                           lisatakse järgmised lõiked:
                           „2d.   Parlamendiliige võib kombineerida täiendavat reisi kõrvalise mitteametliku tegevusega, ilma et selle tulemusena suureneks hüvitatavad reisi- ja elamiskulud.
                           2e.   Täiendava reisiga seotud tegevus ei või anda õigust muul viisil kulude hüvitamiseks avaliku või erasektori vahenditest.”;
                        
                     
         
               4)
            
            
               artikli 24 lõike 3 punkt c asendatakse järgmisega:
               
                           „c)
                        
                        
                           nõuetekohaselt põhjendatud erakorralistel juhtudel hüvitist reisi ajal kantud mõistlike elamiskulude eest.”;
                        
                     
         
               5)
            
            
               artikli 33 lõige 4 asendatakse järgmisega:
               „4.   Igakuine maksimumsumma, mille ulatuses kaetakse kõikide artiklis 34 osutatud kaastöötajatega seotud kulud, on 18 189 EUR. Alates 1. maist 2010 on see summa 19 689 EUR. Alates 1. juulist 2010 on see summa 19 709 EUR. Alates 1. jaanuarist 2011 on see summa 21 209 EUR.”.
            
         Artikkel 2
   1.   Käesolev otsus jõustub järgmisel päeval pärast selle avaldamist Euroopa Liidu Teatajas.
   2.   Käesolevat otsust hakatakse kohaldama alates samast päevast, v.a artikli 1 lõige 5, mida hakatakse kohaldama alates 14. juulist 2009.
   
      (1)  Euroopa Parlamendi 28. septembri 2005. aasta otsus 2005/684/EÜ, Euratom, millega võetakse vastu Euroopa Parlamendi liikmete põhimäärus (ELT L 262, 7.10.2005, lk 1).
   
      (2)  ELT L 183, 16.7.2010, lk 1.
   
      (3)  Euroopa Parlamendi büroo 19. mai ja 9. juuli 2008. aasta otsus Euroopa Parlamendi liikmete põhimääruse rakendusmeetmete kohta (ELT C 159, 13.7.2009, lk 1).
   
      (4)  ELT C 180, 6.7.2010, lk 1.
   
      (5)  Vastuvõetud tekstid, P7_TA(2010)0372.